Publication: Magyar Közlöny
Issue: MK-2010-119 (Year: 2010, Number: 119)
Era: contemporary
Section: a 30/1998. (VI. 25.) AB határozat (ABH, 1998, 220, 239. – Európai Megállapodás) szerint viszont az alkotmányellenes
Paragraph Index: 147

(2) a Lisszaboni Szerzõdést kihirdetõ törvény nem tartalmaz alkotmánybírósági vizsgálatra alkalmas, a magyar jogrendszerhez tartozó jogi normát („jogszabályi rendelkezést”), ezért az indítvány érdemben ma már nem bírálható el. Más kérdés, hogy a Lisszaboni Szerzõdés tartalmának – pontosabban a szerzõdés kötelezõ ereje elismerésének – alkotmányellenessége vizsgálható lett volna, mint ahogy az Európai Unió számos (de nem mindegyik) tagállamában meg is történt. Mivel ezek az alkotmányjogi kérdések egyedül a Lisszaboni Szerzõdés megkötésének alkotmányosságát érintették, az alkotmányjogi kérdéseket csak a szerzõdés hatálybalépése (2009. december 1.) elõtt lehetett volna vizsgálni részben eljárási, részben tartalmi okokból.

Source: https://magyarkozlony.hu/hivatalos-lapok/5fb20c6a811d4723d9b9d1e8d63b8821e4190b67/dokumentumok/ea1e9f7d6e2948eb0dfee7b7dbe69b526d2bed44/letoltes